Diari Oficial de la Generalitat Valenciana


Sumari del DOGV 5738, del 09-04-2008 (2008/3817)

Notificació a Carmen Palao Fernández. Expedient número A-RCRE-00734/06.
-----------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3817


Data del document
:   19-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Carmen Palao Fernández. Expedient número A-RCRE-00266/06. [2008/3817]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a la Sra. Carmen Palao Fernández, c/ Taronger, núm. 4, 1r (03319 Elx), la resolució del recurs d'alçada amb el número de referència interna R-398/2007.  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a la denegació de renovació de contracte d'arrendament en expedient A-RCRE-00599/06 (codi de l'habitatge 03/7032/0147).  
Núm. exp. Cognoms i nom  
A-RCRE-00011/06 Palao Fernández, Carmen  
Adreça: c/ Taronger, 4, 1r B   
Població: 03563-Elx  
Dades de l'habitatge  
Codi de l'habitatge: 03/7032/0147  
Domicili: c/ Taronger, núm. 4, 1r B, d'Elx  
Règim: arrendament  
Adjudicatària: Carmen Palao Fernández  
I. Antecedents  
Cronològicament exposats, els fets essencials relatius a l'esmentat expedient, són els següents:  
Primer. Carmen Palao Fernández era adjudicatària de l'habitatge objecte d'aquest expedient en virtut de contracte d'arrendament subscrit amb l'Institut Valencià d'Habitatge, SA, en data 07/07/1994, per tant, com que el termini de vigència d'aquest acabà el 7 de juliol de 2006, per mitjà d'escrit de data 24 de febrer de 2006 se li va notificar la necessitat de comprovar que continuaven mantenint-se els requisits exigibles per a la pròrroga de l'adjudicació d'habitatge de promoció pública, i se li requerí en el termini de 20 dies l'aportació la documentació necessària per a aquesta finalitat.  
Segon. Com que no va ser presentada en termini la documentació requerida, per resolució del director del Centre de Gestió d'Habitatge Públic d'Alacant, de 6 de juny de 2006, després d'examinat l'expedient i d'acord amb el Decret 26/1989, de 27 de febrer, va ser denegada la renovació del contracte d'arrendament.  
Tercer. Per carta de data 6 juny de 2006 va ser notificada a la interessada l'esmentada denegació, amb indicació dels motius i dels recursos que podia interposar contra aquesta i també el termini i l'òrgan competent per a resoldre'ls.  
Quart. El 5 de juny de 2007 la interessada va presentar un escrit on aportava documentació complementària i formalitzava recurs d'alçada.  
II. Fonaments de dret  
L'article 14 del Decret 26/1989, de 27 de febrer, del Consell de la Generalitat Valenciana, en el paràgraf quart, estableix que: «En cas de cessió en règim d'arrendament la durada dels contractes podrà ser per un temps determinat, prorrogable, potestativament, en el cas que els arrendataris mantinguen les condicions exigibles per a l'adjudicació d'habitatges de promoció pública».   
Els articles 4 i 5 del Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat, pel que fa als beneficiaris i subjectes exclosos, regula i descriu la documentació que ha de ser presentada juntament amb la sol·licitud per a acreditar el compliment dels requisits per a accedir a un habitatge de promoció pública.  
L'article 7 del Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana, dins del procediment d'adjudicació i selecció, i respecte a la presentació de sol·licituds, estableix que aquestes han de formalitzar-se en model oficial facilitat per l'Institut Valencià d'Habitatge, SA, i ha de presentar-se en el termini establit, en dos exemplars i acompanyades, amb caràcter necessari, dels documents que s'indiquen en els apartats següents.  
L'article 8, apartat 3, de l'esmentat Decret 26/1989, estableix que les sol·licituds d'habitatge que incórreguen en falsedat seran automàticament excloses, i també aquelles en què siga incorrecta o incompleta la documentació aportada.  
Els acords adoptats per l'Institut Valencià d'Habitatge, SA, en l'exercici de les facultats d'administració i disposició, s'entenen sense perjudici que l'administració titular puga adoptar les resolucions administratives que estime pertinents conforme a dret.  
Els articles 11.1 i 2. a, g i i del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge; articles 57.3 de la Llei 8/2004, d'habitatge de la Comunitat Valenciana, i 165 del Decret 75/2007, de 18 de maig, del Consell, de Reglament de protecció pública a l'habitatge; Decret 61/1987, d'11 de maig, del Consell, pel qual s'acorda la constitució de l'Institut Valencià d'Habitatge, SA; Decret 118/1988, de 29 de juliol, del Consell, pel qual es determina l'abast concret de la transmissió de patrimoni de promoció pública de l'habitatge a l'Institut Valencià d'Habitatge, SA; Decret 28/1989, de 27 de febrer, del Consell, pel qual s'estableix el sistema de fixació de preus de venda i renda d'habitatges de promoció pública; Decret 3140/71, de 23 de desembre, sobre protecció de famílies nombroses, i Ordre de 25 de novembre de 2002, de legalitzacions.  
Els articles 55-3, 59 i següents, 73 i 75 de la Llei 30/1992 de règim jurídic de les administracions públiques i del procediment administratiu comú.  
III. Resposta a les al·legacions  
L'Institut Valencià d'Habitatge, SA, en l'exercici de les facultats i en compliment de les funcions que té atribuïdes, i per tal de realitzar una correcta tramitació dels corresponents expedients sobre adjudicació d'habitatges de promoció pública o pròrroga de contractes d'arrendament, ha de realitzar una aplicació estricta de les disposicions contingudes en el Decret 26/1989, de 27 de febrer, del Consell de la Generalitat Valenciana, en contractes anteriors a l'entrada en vigor del Reglament de protecció pública a l'habitatge (Decret 75/2007, de 18 de maig, del Consell), i d'aquest últim en contractes posteriors a la seua entrada en vigor, a fi de respectar fonamentalment els interessos de tots els que tinguen dret a l'adjudicació d'un habitatge de promoció pública, i ha de denegar la pròrroga de contractes d'arrendament en què haga transcorregut el termini de duració de 5 anys si no es mantenen les condicions legals exigibles o els interessats no les acrediten documentalment, podent realitzar a aquest efecte les comprovacions que crega oportunes i sol·licitar tota la documentació que considere necessària.  
Per tot el que s'ha indicat anteriorment, per les dades consignades per la interessada en el seu escrit de recurs i tenint en compte la documentació aportada, resulta evident que no ha adjuntat el llibre de família, ni el certificat de béns, ni de pensions, ni d'ingressos del seu cònjuge, ni declaració de la renda d'ambdós, per la qual cosa, com que no s'ha presentat dins del termini i la forma escaient tota la documentació requerida, que és exigida amb caràcter necessari pels articles 7 i 14.4 de l'esmentat Decret 26/1989, es denega la pròrroga del contracte i, en conseqüència, es desestima aquest recurs d'alçada. La resolució recorreguda ha de ser confirmada, fonamentalment per a no perjudicar així els drets d'altres sol·licitants que, complint amb tots els requisits legals, esperen l'adjudicació d'un habitatge de promoció pública.  
Resolució  
Vist l'expedient es dedueix que ha quedat acreditat que l'adjudicatària de l'habitatge situat al c/ Taronger, núm. 4, 1r B, d'Elx, incorre en causa de denegació de renovació de contracte d'arrendament per no haver aportat la documentació exigida per a aquesta finalitat i no acreditar que reuneix les condicions exigibles per a l'adjudicació d'habitatges de promoció pública.  
Vistos els fets, les disposicions legals esmentades i les d'aplicació general, i també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol desestimar el recurs d'alçada.  
Contra aquesta resolució, que esgota la via administrativa, es podrà interposar recurs contenciós administratiu davant del jutjat contenciós administratiu corresponent, en el termini de dos mesos comptadors a partir de l'endemà al de la recepció d'aquesta, segons els articles 8.3 i 46.1 de la Llei 29/1.998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que crega oportú.  
València, 19 de novembre de 2007.- La secretària autonòmica de Medi Ambient, Aigua, Urbanisme i Habitatge: María Ángeles Ureña Guillén.